钦定古今图书集成/历象汇编/乾象典/第091卷 > 《白苎》〈雪〉前人
## 钦定古今图书集成/历象汇编/乾象典/第091卷 > 《白苎》〈雪〉前人

绣帘垂，画堂悄、寒风淅沥，遥天万里，黯淡同云羃䍥。
渐纷纷，六花零乱散空碧。姑射宴瑶池，把碎玉、零珠
抛掷。林峦望中，高下琼瑶一色。严子陵，钓台归路迷
踪迹。　追惜。燕然画角，宝簥珊瑚，是时丞相，虚作银
城换得。当此际、偏宜访袁安宅。醺醺醉了，任金钗舞
困，玉壶倾侧。又是东君，暗遣花神，先报。南国。昨夜江
梅，漏泄春消息。